b'\n_START_ARTICLE_\nHans Enoksen\n_START_PARAGRAPH_\nHans Enoksen (s. 1956) on entinen Gr\xc3\xb6nlannin p\xc3\xa4\xc3\xa4ministeri._NEWLINE_Enoksen osaa vain gr\xc3\xb6nlannin kielt\xc3\xa4. H\xc3\xa4net valittiin parlamenttiin vuonna 1995. H\xc3\xa4nest\xc3\xa4 tuli kalastus-, mets\xc3\xa4stys- ja asutusministeri sek\xc3\xa4 sosiaalidemokraattisen Siumut-puolueen puheenjohtaja vuonna 2001._NEWLINE_Enoksen valittiin p\xc3\xa4\xc3\xa4ministeriksi 14. joulukuuta 2002, jolloin Siumut voitti vaalit niukalla enemmist\xc3\xb6ll\xc3\xa4. T\xc3\xa4m\xc3\xa4n j\xc3\xa4lkeen h\xc3\xa4n liittoutui toisen vasemmistopuolueen, Inuit Ataqatigiitin kanssa. Puolueet alkoivat sen j\xc3\xa4lkeen keskustella Tanskan ja Yhdysvaltojen kanssa siit\xc3\xa4, kuinka Gr\xc3\xb6nlannin Thulen lentotukikohdasta korvauksena saamaa summaa pit\xc3\xa4isi muuttaa. Vuoden 2009 vaaleissa Inuit Ataqatigiit nousi suurimmaksi puolueeksi ja p\xc3\xa4\xc3\xa4ministeriksi Kuupik Kleist.'